ལོ་ངོ་ཉི་ཤུའི་གོང་དུ།དོན་གྲུབ་ཀྱི་ཨ་ཕས་ཁོ་རང་ཉི་མ་ལྷ་སར་ལྷ་སའི་ཇོ་བོ་མཇལ་དུ་ཁྲིད།དེ་དུས་ཁོ་རང་ནི་ད་དུང་ལོ་ན་ཕྲ་བའི་བསམ་མེད་ཀྱི་བྱིས་པ་སྣ་ལུད་ཅན་ཞིག་ཡིན།ལོ་ངོ་ཉི་ཤུ་ལྷག་འདས་པའི་དེ་རིང་གི་དུས་འདིར།ཁོས་ཨ་ཕ་ཁྲིད་དེ་ཉི་མ་ལྷ་སར་ལྷ་སའི་ཇོ་བོ་མཇལ་དུ་སོང་།འོན་ཀྱང་།སྔོན་ཆད་དང་མི་འདྲ་བ་ཞིག་ནི།ད་ལྟ་ཁོ་རང་ནི་འཇིག་རྟེན་འདིའི་དོན་དག་མང་དག་ཅིག་ལ་རྒྱུས་མངའ་ཅུང་ཟད་ཡོད་པའི་གཞོན་ནུ་ཞིག་ཏུ་གྱུར་ཞིང་།ཁོའི་ཨ་ཕ་ནི་རིམ་གྱིས་ལོ་ན་རྒས་ཏེ་ད་ལྟ་བསམ་མེད་ཀྱི་བྱིས་པ་ཆུང་ངུ་ཞིག་དང་ཅི་འདྲའི་འདྲ།